2023.5.24.
HU
Az Európai Unió Hivatalos Lapja
C 182/3
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.11127 - TA / ANACAP / MANAGERS 2 / MRH TROWE) Egyszerűsített eljárás alá vont ügy (EGT-vonatkozású szöveg)
(2023/C 182/03)
1.
2023. május 15-én a Bizottság a 139/2004/EK tanácsi rendelet 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
TA Associates Management LP (a továbbiakban: TA, USA),
–
AnaCap Financial Partners Limited (a továbbiakban: AnaCap, Egyesült Királyság),
–
Lars Mesterheide, Michael Hirz, Ralph Rockel és Maximilian Claus Trowe, valamint Matthias Edelmann – az MRH Trowe Germany GmbH által a közelmúltban felvásárolt vállalkozás alapítójának – pénzügyi holdingtársaságai (a továbbiakban: Managers 2, Németország),
–
MRH Trowe Germany GmbH (a továbbiakban: MRH Trowe, Németország).
A TA, az AnaCap és a Managers 2 az összefonódás-ellenőrzési rendelet 3. cikke (1) bekezdésének b) pontja és 3. cikkének (4) bekezdése értelmében közös irányítást fognak szerezni az MRH Trowe felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
a TA olyan magántőke-befektetési vállalkozás, amely a technológia, az egészségügy, a pénzügyi szolgáltatások, a fogyasztói és üzleti szolgáltatások ágazataira összpontosít Észak-Amerikában, Európában és Ázsiában,
–
az AnaCap egy középpiaci magántőke-befektető, amely elsősorban szoftverekbe, technológiába és szolgáltatásokba fektet be az európai pénzügyi ökoszisztémában,
–
a Managers 2 gazdasági tevékenységként kizárólag részvények tartásával foglalkozik pénzügyi befektetés céljából, más vállalkozásokat nem irányít,
–
az MRH Trowe tevékenységei elsősorban magán- és üzleti ügyfeleknek nyújtott biztosításközvetítési, kockázatta­ nácsadási és kockázatértékelési szolgáltatásokhoz kapcsolódnak; a vállalkozás kis mértékben a nyugdíj- és munkavállalói juttatásokkal kapcsolatos megoldások területén is aktív, beleértve a közvetítői és konzultációs szolgáltatásokat, valamint a nyugdíjrendszer-kezelést.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.